Rossiyaning Irkutsk shahrida ommaviy zaharlanish oqibatida halok bo‘lganlar soni 70 kishidan oshdi

Rossiyaning Irkutsk shahrida “Boyarishnik” suyuqligi bilan ommaviy zaharlanish oqibatida halok bo‘lganlar soni 71 kishiga yetdi. Bu haqda “Vedomosti” xabar bermoqda.

Oldinroq metanol iste’moli tufayli 63 kishi o‘lgani bildirilgandi.
Irkutsk viloyati sog‘liqni saqlash vazirligi matbuot kotibi Tatyana Lebedevaga ko‘ra, 40 kishi kasalxonalarda, qolganlar uyda olamdan o‘tgan. Jami 117 kishi zaharlangan, ulardan 36 nafari kasalxonada qolmoqda. 5 kishiga tibbiy muolajalardan so‘ng ruxsat berilgan, yana 5 kishi tibbiy muassasalarni mustaqil ravishda tark etdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.